|  |  | ### Hírlevél 2025.09.26. |
| Két ex egy házban. Mi baj lehet? Oliviának volt egy terve: MBA diploma, egy Wall Street-i cég alelnöki posztja harminckét évesen, házasság és két gyermek (lehetőleg ikrek, mert #hatekonysag). Mi nem szerepel a tervében? Az, hogy elveszti a holmija felét, amikor elázik a lakása, és kénytelen az exéhez fordulni segítségért. Mi az, ami határozottan nem szerepel a tervében? Beköltözni az említett ex házába, és nézni, ahogy a férfi ing nélkül járkál, muffint süt és izzó tekintettel figyeli őt. A pékség és a mindenbe beleavatkozó családja miatt Sammynek addig is elég gondja volt, míg nem került a képbe az exe, akit soha nem tudott elfelejteni. Ám amikor Olivia a segítségét kérte, képtelen volt nemet mondani. Bánhatja, hogy összetörte a szívét. De minden rendben lesz. Feltéve, ha nem tesz semmi ostobaságot, például nem oson be a szobájába, és nem csókolja zsibbadásig... Ahogy az egymás iránti ellenszenvüket lassan felváltja a szenvedély, Sammy és Olivia kölcsönösen rájönnek, hogy a múltjuk nem az, aminek látszik, és a jövőjük minden, csak nem biztos. Vajon le tudják győzni a büszkeségüket, és adnak még egy esélyt a szerelemnek, vagy történetük arra van ítélve, hogy megismételje önmagát? |
| Szenvedéllyel játszik a szívem dallamán Cain Westtel egy bárban futok össze. Azt hiszi, fel akarom szedni, de hamar felvilágosítom, hogy rosszul értelmezi a jeleimet. Megmondom neki, hogy egy hazug, csaló és önimádó idiótának tartom. Ez az elbűvölő külsejű szemétláda ugyanis meghívta vacsorázni a legjobb barátnőmet egy luxusétterembe, és a mézes-mázos szövegével az ágyába csalta - csak azt felejtette el közölni, hogy nős. Tehát megérdemli, hogy lehordjam. Sőt még ennél is több járna neki. Azonban úgy látszik, nem igazán érdekli, amit mondok, hiszen elviselhetetlen, önelégült mosoly terül szét a tökéletes metszésű arcán. Viszont rá kell jönnöm, nem a megfelelő fickót támadtam le a sértéseimmel... Hoppá! Megszégyenülten távozom a bárból, bocsánatkérés nélkül. De tudom, soha többé nem látjuk egymást. Viszont ennél nagyobbat nem is tévedhetnék. Másnap reggel szembetalálom vele magam az egyetemen. Ugyanis ő nem más, mint West professzor, akinek én leszek az új oktatási asszisztense. Tehát alatta fogok dolgozni... Így szédítően izgalmasnak ígérkezik a közös munkánk. Vi Keeland New York Times, Wall Street Journal és USA Today bestsellerszerző régebben Órákon át kívánlak címmel megjelent regénye most újra meghódítja az olvasókat. "Szenzációsan szexi, lélegzetállítóan romantikus." - All About Romance "Imádtam Cain és Rachel szerelmi történetét." - Alba and Her Secrets |
| Indul a Nagy Iskolakereső Hadjárat! Babarókát az utóbbi időben minden felnőtt az iskoláról faggatta: "Iskolás vagy már?" "Mikor mész iskolába?" "Várod már az iskolát?" De melyik iskolát válasszák? A Nebuló Tanodát? Az Agyfényező Sulit? Az erdő közepi iskolát? A szülők lázas iskolakeresésének közepette Babaróka úgy érzi, legszívesebben nem is menne iskolába. De aztán megtalálják a Sziget-ligetet... A Sziget-liget kívül-belül elvarázsolt kastélynak tűnik. A falu szélén, egy szigeten, egy picike épületben található, nagy-nagy kerttel. Ebben az iskolában az őzek, a rókák, a mókusok kártyáznak matekórán, együtt főznek, barkácsolnak, és minden reggel maguk döntik el, hogy mivel szeretnének foglalkozni. Ha pedig valaki elfárad, megpihenhet egy függőágyban. Csoda-e, ha Babaróka barátai, Kiscica és Tigirigi el sem hiszik, hogy ilyen iskola létezik? |
| A Szélkirálynő ismeretlen szigetre téved, ahol Rumini, Balikó és Sebestyén összeismerkednek a szigetlakókkal. A pepinók igen furcsa népség: semmi nem érdekli őket, üres tekintettel néznek maguk elé, és a hajukban lévő gyöngyöket fésülgetik. Hamarosan kiderül, hogy sem a népükről, sem magukról sem tudnak semmit. Ráadásul a Szélkirálynő legénységének többi tagja nyomtalanul eltűnik! Lehet, hogy mindenről a titokzatos Csimbumm uraság tehet? Ruminiékre hárul a feladat, hogy megkeressék a társaikat, és visszaadják a pepinóknak az emlékeiket és a történeteiket. Új sorozat a Rumini-univerzumban! Rövidebb történetekkel, Rátkai Kornél rajzaival. |
| A The New York Times bestsellerszerző új trilógiájának második része tovább szövi a Poole család szívbe markoló tragédiákkal, misztikummal, jó és gonosz kísértetekkel teli történetét. Amikor Sonya MacTavish megörökli a Maine partján álló hatalmas, viktoriánus kastélyt, nem is sejti, hogy a ház kísértetjárta. Az éjszaka hallott lépések, ajtócsapódások és zeneszó nem a képzeletének szüleménye. Álmok, látomások és rejtélyesen előbukkanó menyasszonyi portrék formájában egyre többet tud meg családja múltjáról, amikor pedig egy tükörről kezd álmodni, egyből érzi, hogy talán az lehet a kulcs a sötét családi titkok feltárásához. Mikor megtalálja a tükröt a házban, Sonya átlép az üvegén át a múltba, és végignézi, ahogy meggyilkolnak egy menyasszonyt az esküvője napján, majd letépik a jegygyűrűjét az ujjáról. Olyan jelenet ez, amely újra és újra megismétlődik egy évszázados átok miatt, amelyet meg kell törnie... és egy rejtély miatt, amelyet meg kell oldania, ha újra fényt és boldogságot szeretne látni a kastélyban. A Hagyaték folytatásában egyre többet tudunk meg Hester Dobbs múltjáról, és arról, miért akarja uralma alatt tartani a birtokot. A trilógia lezáró kötetében pedig Sonyának meg kell vívnia a végső csatát a holtakkal, hogy végre kezébe vehesse családja és a saját jövője feletti irányítást... |
| A Szívek szállodája fűszeresebb kiadásban... A Dream Harbor nevű városka könyvesboltosaként dolgozó Hazel élete egyszerű és kiszámítható, épp, ahogyan szereti. Azonban egy nap az egyik könyvben titkos üzenetre bukkan, amelyet képtelen megfejteni. Majd miután újabb, kincsvadászatra invitáló üzenetek bukkannak fel a könyvek lapjain, Hazel rájön, segítségre van szüksége a könyvrongáló lebuktatására. Noah sosem mond nemet egy jó kis kalandra, főleg nem egy kincsvadászatra. Ami pedig plusz, hogy az az aranyos könyvesboltos lány kéri a segítségét, akibe alaposan belezúgott. Hazelnek nincs ideje romantikus ostobaságokra, főleg nem egy idegesítően jóképű és rámenős férfival, ám miközben Dream Harbor minden zegzugát felkutatják Noah-val, rá kell ébrednie, hogy a köztük felizzó érzelmek éppolyan forrók, mint a könyvesboltban árult, frissen sült fahéjas csigák... Laurie Gilmore, az elsöprő sikerű A Pumpkin Spice kávézó szerzőjének új könyve tökéletes olvasmány azoknak, akik szeretik a Szívek szállodája hangulatát, a könyvesboltokat és az illatos péksüteményeket. |
| Gazdag ütős fogások - Pénzt és időt spórolhatsz Jamie remek air fryer-receptjeivel "A szakácskönyvírás számomra arról is szól, hogy reagáljak mindarra, amit ti, olvasók kértek, így hát valamelyest beleástam magam az air fryer rejtelmeibe. Hosszan kísérleteztem ezzel a praktikus konyhai kisgéppel, hogy kiderítsem, mi mindenre képes. Ha az air fryer egyre többek kedvét hozza meg a sütéshez-főzéshez, csakis jó dolog lehet. Higgyétek el, tényleg egészen zseniális. Levesektől a salátákig, tésztáktól a desszertekig, remek, élvezetes és megbízható receptekkel segítek, hogy a legtöbbet hozd ki a gépedből. Itt az ideje, hogy új szemmel nézz az air fryeredre!" |